TIZLIT (SIWEL) — S cna i sawḍen yimezwura n tmurt ad rẓen leqyud n tmetti, i yettwaqnen s yir ttexmam n yibeɛtiyen. Ḥunnen yiɛessasen n yidurar i d-yefkan inaẓuren i yerẓan asalu i tezlit Taqbaylit, s tuYac n tayri d umennuY. Asḥisef ameqqran d akken aṭas n yinaẓuren-agi ddren tudert rẓag-itt mačči d kra, ur rbiḥen timetti, wala ayen niḍen. Ass-nni n lexmis, lewhi n tmeddit i yekcem unaẓur amezwaru n tmenḍt n ssaḥel, mass Ʃezdin Berquq Yer sbitar n uweqqas, imi yuḍen nezzeh.
Anwa i d Ʃezdin Berquq ?
Ʃezdin Berquq, d yiwen n utras, d-tefka taddart n Ayt Ʃisa, deg tYiwant n Uweqqas, agezdu n Bgayet, deg tmurt n Yiqbayliyen. D win yebdan cna deg yiseggasen n 1970 seg taddart-a Yer tayeḍ, seg tmeYra Yer tihin. Yecna s tezdeg n yimeslayen, d uẓawan ḥlawen. Deg akud-nni icennu tizlatin n Sliman Ʃazem d Saleḥ Seɛdawi d tezlatin-is netta.
Ikemmel sya Yer da, almi d aseggas n 1984 i yesekles u yessufeYed tasfift-is tamenzut, anda iy-as yeqqar ‘’ccah ul-iw ma yendem,‘’ akked ‘’tejra n lkermus‘’, d tiyaḍ yal yiwet d tamɛayt-is. D netta i d-amenzu i d-yesɛan tabYest yerẓa asalu i cna s wudem unṣib, yessufeYed i tmenḍt n yisaḥliyen, d yimesdurar tasfift.
Deg useggas n 1986 yerna-d tasfift tis snat, anda yecna, d acu n temɛit deg-i nella, akked nemsefraq ur nemsefham, d tiyaḍ. Kra Yef tayri, tayeḍ Yef twenza akked tmetti. DYa seg yimir-nni ur d yessufeY kra, ikemmel cna seg usayez Yer wayeḍ, yexdem mačči d yiwet neY d snat n tezlatin icennu-ten-t deg tmeYriwin n tudrin.
Yekka-d akk tamurt, ulac tamnaḍt anda ur yecna ara, ulac tinubga iwemi ur yerra ara tiYri, werğin yessuter imelyunen. D bu tektiwin zeddigen, tYaḍent yimdanen, yefka afus n tallelt i xilla n yimeẓyanen i yebdan acrured deg ubrid n tẓuri, yettqadar imecṭaḥ d yigeɛmura. Yeṭṭef deg tnaṣlit n yimenza, ur tittYur ara tiliẓri neY radyu n dewla. Yeqqim kan d azedgan, Yef waya i tḥemmlen wid yesnen azal n unaẓur, wama aqecqac ulayYer nenna-d.
Yecna deg taddart-is mačči tikelt neY snat, xerrata, ayt smaɛel, bgayet d la ṣumam, ğɛafra deg lberğ, d tudrin tiqbayliyin n ṣtif, tizi wezzu, d waṭas n yimeḍqan d tamiwin niḍen.
Salim Belluz, d acennay amenzu i yerran tajmilt i Ʃezdin deg uḍebsi n 2009, ma deg ussan-a yezrin mass Deḥman Saɛid i d-yeslulen tarbaɛt n cna Agrakal deg yiseggasen 80 deg tYiwant n Melbu, yessufeYed aḍebsi-ines amenzu anda yerra tajmilt i unaẓur Ʃezdin. I usemekti, Ʃezdin yecna d waṭas n wudmawen n tẓuri taqbaylit, gar-asen Ʃebdelqader Buḥi, Karim Xelfawi, d xilla niḍen.
Taneggarut, yelha usfilet i wayen yelhan, deg urağu d usirem, d uɛenni Yer yiɛessasen n tmurt, ad seḥbibren Yef urgaz anaẓur d tgejdit n cna n teqbaylit deg tama n ssaḥel mass Ʃezdin Berquq. Ad yali umagrad, s yiwen n ubruy gar tezlatin n unaẓur, anda iy-as yeqqar :
D acu n temɛict deg i nella
AqlY n cuba lmal
AqlaY deg yir ḥala
Almi iY-yeffeY leɛqel
D iṭṭij neY d lehwa
ZṛiY ur nettaf lehna
Ad yekker wi bYan ad yazzel
Akli Muhubi
SIWEL 002103 Apr 17
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn